Қасым-Жомарт Тоқаев Алматыдағы БҰҰ-ның жаңа кеңсесіне барды
"Қасым-Жомарт Тоқаев Алматыдағы БҰҰ-ның жаңа кеңсесіне барды" | "https://abai.kz/post/90022"
TITLE: Қасым-Жомарт Тоқаев Алматыдағы БҰҰ-ның жаңа кеңсесіне барды
URL: https://abai.kz/post/90022
META: "Қасым-Жомарт Тоқаев Алматыдағы БҰҰ-ның жаңа кеңсесіне барды" | "https://abai.kz/post/90022"
DATE: 02.05.2019
AUTHOR(s): Abai.kz
TOTAL WORDS: 141
TEXT: Мемлекет басшысы БҰҰ-ның 17 аймақтық бөлімшесі орналасқан кеңсесінің жаңа ғимаратын аралап көрді. Президент халықаралық ұйым кеңсесінің ашылуы ел үшін ерекше маңызға ие - Қазақстан халқының бірлігі күні мерекесімен тұспа-тұс келуін жақсылыққа балады. Қасым-Жомарт Тоқаев Қазақстан БҰҰ қағидаттарын толықтай ұстанатынын және халықаралық қауымдастықпен қауіпсіздік пен тұрақтылықты сақтау, адам құқықтарын қорғау мақсатындағы өзара іс-қимылдарын белсенді түрде жалғастыра беретінін айтты. – Бұл тамаша ғимарат Біріккен Ұлттар Ұйымының мүдделері үшін қызмет ететін болады. БҰҰ – барлық ел үшін ортақ үй. Біздің ынтымақтастығымыздың арта түсетініне сенімдімін. Әлем қауіпсіздігі жолында БҰҰ-ның Қазақстандағы қызметін қолдай береміз, – деді Мемлекет басшысы. БҰҰ-ның Қазақстандағы Тұрақты үйлестірушісі Норимаса Шимомура Қазақстан Президентіне алғыс айтып, бұл әсем ғимарат Алматы қаласының сыйы екенін атап өтті. Дипломат жаңа кеңсе Қазақстан мен БҰҰ-ның жақын достығы мен ынтымақтастығының белгісі болатынына сенім білдірді. Қасым-Жомарт Тоқаев халықаралық ұйымның жұмысшыларымен әңгімелесіп, кітапхананың және БҰҰ аймақтық бөлімшелер өкілдіктерінің жұмысымен танысты. Abai.kz
